জে কে রাউলিং
হ্যারি পটার সিরিজের ১ম গল্পটি লেখা শেষ করার পর বইটি প্রকাশ করার জন্য প্রকাশকদের কাছে অনেক ঘুরতে হয়েছিল রাউলিংকে। প্রকাশকদের ধারণা ছিল বইটি তাঁদের ব্যবসায়িকভাবে ক্ষতির সম্মুখীন করবে। আটজন প্রকাশক ফিরিয়ে দেওয়ার পর ব্লুমসবারি নামের একটি প্রকাশনী ১৯৯৭ সালের ২৬ জুন হ্যারি পটার সিরিজের প্রথম বই 'হ্যারি পটার অ্যান্ড দ্য ফিলোসফার্স স্টোন' প্রকাশ করে। এরপরের ইতিহাস সকলেরই জানা। একেবারে অচেনা-অজানা জে.কে. রাউলিং হয়ে যান বিশ্ববিখ্যাত। যে রাউলিংকে এর আগে তার পরিবার ও পরিচিত জনরা ছাড়া অন্য কেউ চিনতো না। বিশ্বব্যাপী হ্যারি পটার সিরিজের ৩৫ কোটি কপি বিক্রি হয়েছে। তবে সবচেয়ে আশ্চর্যজনক বিষয় হলো জে.কে. রাউলিং এর লেখা হ্যারি পটার সিরিজের বই কেনার জন্য প্রকাশিত হওয়ার আগের দিন রাত থেকে মানুষ বইয়ের দোকানের সামনে লাইন দিতো।
জাদু মন্ত্রক
জাদু মন্ত্রক বা জাদু মন্ত্রণালয় (ইংরেজি: Ministry of Magic) জে. কে. রাউলিং রচিত "হ্যারি পটার" সিরিজে উল্লিখিত ব্রিটেনের জাদুকর সম্প্রদায়ের একটি কাল্পনিক সরকার। "হ্যারি পটার অ্যান্ড দ্য ফিলোসফার্স স্টোন" উপন্যাসে জাদু মন্ত্রকের কথা প্রথম উল্লেখ করা হয়। "হ্যারি পটার অ্যান্ড দ্য অর্ডার অফ দ্য ফিনিক্স" উপন্যাসে প্রথম জাদু মন্ত্রকের বর্ণনা দেওয়া হয়। সমগ্র সিরিজ জুড়ে দেখানো হয়েছে যে জাদু মন্ত্রক আগাগোড়া দুর্নীতিপূর্ণ। এর উচ্চপদস্থ আধিকারিকবর্গ প্রকৃত ঘটনা ও জাদুদুনিয়ার বিপদ সম্পর্কে অন্ধ। খলনায়ক লর্ড ভলডেমর্টের উত্থানের পর জাদু মন্ত্রক দুর্নীতির চূড়ান্ত অবস্থায় চলে যায়।